অসমৰ ১৯ বছৰীয়া প্রতিভাৱান বেডমিণ্টন খেলুৱৈ অস্মিতা চলিহাই সুন্দৰ প্ৰদৰ্শন অব্যাহত ৰাখি টাটা অ'পেন আন্তঃৰাষ্ট্ৰীয় চেলেঞ্জ বেডমিণ্টন প্ৰতিযোগিতাৰ চেম্পিয়নৰ খিতাপ অৰ্জন কৰিছে।
দেওবাৰে অনুষ্ঠিত হোৱা মহিলাৰ ছিংগলছৰ ফাইনেলত অস্মিতাই ভাৰতৰে ভ্ৰুশালি গুম্মাদিক ২১-১৬ আৰু ২১-১৩ৰ পোনপটীয়া ছেটত পৰাস্ত কৰে। মুম্বাইৰ এন এ এছ স্প'ৰ্টছ কমপ্লেক্সত অনুষ্ঠিত হোৱা প্ৰতিযোগিতাখনৰ ছেমিত অস্মিতাই থাইলেণ্ডৰ জুছেৰনক পৰাস্ত কৰিছিল।
ইফালে খিতাপ জয় কৰাৰ পাছত অস্মিতাই সংবাদ মাধ্যমৰ আগত কয়, 'টাটা অ'পেনত প্ৰথমবাৰৰ বাবে মই অংশ লৈছো আৰু প্ৰথমবাৰে খিতাপ জয়ী হোৱাত মই যথেষ্ট আনন্দিত। বিশেষকৈ ভ্ৰুশালি গুম্মাদিৰ বিৰুদ্ধে জয়ী হোৱাত মোৰ আনন্দ দুগুণে বৃদ্ধি পাইছে। কিয়নো ইয়াৰ পূৰ্বে মই তেওঁৰ বিৰুদ্ধে এবাৰো জয়ী হ'ব পৰা নাছিলো। একেৰাহে দুটাকৈ আন্তঃৰাষ্ট্ৰীয় খিতাপ জয়ী হ'লো যদিও এতিয়া মোৰ লক্ষ্য ভৱিষ্যতৰ প্ৰতিযোগিতাসমূহত আৰু অধিক ভাল খেলা'।
উল্লেখ্য যে চলিত বছৰৰ অস্মিতাৰ এয়া দ্বিতীয়টো আন্তঃৰাষ্ট্ৰীয় খিতাপ। ইয়াৰ পূৰ্বে প্ৰতিভাৱান শ্বাটলাৰগৰাকীয়ে নৱেম্বৰত অনুষ্ঠিত হোৱা ডুবাই আন্তঃৰাষ্ট্ৰীয় চেলেঞ্জ প্ৰতিযোগিতাতো মহিলাৰ ছিংগলছৰ খিতাপ অৰ্জন কৰিছিল।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
